
السلام عليكم  

Može li pojašnjenje na mnogo mjesta u Kur’anu Allah kaže u množini primjer Al-Baqara 38 ajet ” Mi rekosmo: Silazite iz njega svi.  

57 ajet ” I Mi smo vam od oblaka hladovinu načinili,  

73 ajet Mi smo rekli: Udarite ga jednim njezinim dijelom!


Dok na drugim mjestima naći ćemo da Allah kaže u jednini npr nastavak ovog 73 ajeta glasi: ” i eto tako Allah vraća mrtve u život i pruža vam dokaze Svoje da biste shvatili.


Može li pojašnjenje ovoga Allah ti dao svako dobro.


* 
* 
* 
* 
* 
* 
* 

 
Zašto Allah za sebe nekada govori u množini a nekada i jednini?

Alejkumuselam.


Kur’an kao Allahov govor objavljen je na arapskom jeziku, i prema tome, izrazi koji se u njemu spominju, izrečeni su u skladu s pravilima tog jezika.  

Kao što u našem, a i u drugim jezicima, postoji persiranje, gdje se jednoj osobi, kao vid uvažavanja, obraćamo sa „vi“, tako isto i u arapskom jeziku, korištenje lične zamjenice za prvo lice množine „mi“ ukazuje na veličanje i uvažavanje.  

Dakle, zamjenica „nahnu/mi“, nekada može označavati jednu osobu s ciljem iskazivanja poštivanja, uvažavanja i veličanja.  

Allah Uzvišeni nekada o Sebi govori u jednini, a nekada se koristi zamjenica prvog lica množine, koja može ukazivati na veličanje kojeg zaslužuje, a nekada na značenja Njegovih imena.  

Svaki izraz množine kojim Allah Uzvišeni govori o Sebi, zasnovan je na veličanstvenosti koju zaslužuje, zbog mnoštva Svojih svojstava, kao i mnoštva Svoje vojske i meleka.


